
Rijeka, 13. studenoga 2026. god.


Svim zainteresiranim gospodarskim subjektima



Predmet: Poziv na sudjelovanje u istraživanju tržišta i dostavu informativnih ponuda za predmet nabave:

Najam novih vozila za prikupljanje otpada; 
Grupa 1. Najam novog vozila za prikupljanje otpada volumena tovarnog prostora minimalno 5 m3 na razdoblje od 12 mjeseci, 
Grupa 2. Najam novog teretnog komunalnog vozila - kiper s dizalicom  volumena tovarnog prostora minimalno 16m3 na razdoblje od 12 mjeseci
Grupa 3. Najam novog komunalnog vozila 10 m³ – kompaktna/kompakt izvedba (dužina do 7.050 mm) na razdoblje od 12 mjeseci
Grupa 4. Najam novog komunalnog vozila 10 m³ – standardna izvedba (dužina do 7.450 mm) na razdoblje od 12 mjeseci


Poštovani,

u svrhu pripreme postupka javne nabave za predmet nabave: Najam novih vozila za prikupljanje otpada; Naručitelj provodi analizu tržišta sukladno članku 198. stavcima 1. i 2. Zakona o javnoj nabavi (NN 120/16, 114/22 i 48/26) te Pravilnika o planu nabave, registru ugovora, prethodnom savjetovanju i analizi tržišta u javnoj nabavi (NN 86/26)

Cilj provedbe analize tržišta je prikupiti relevantne informacije potrebne za kvalitetnu pripremu dokumentacije o nabavi i budućeg postupka javne nabave, osobito u dijelu:

· procjene tržišnih cijena i utvrđivanja procijenjene vrijednosti nabave,
· sagledavanja mogućih tehničkih i organizacijskih rješenja dostupnih na tržištu,
· definiranja optimalnih uvjeta i kriterija buduće nabave.

Pozivamo sve zainteresirane gospodarske subjekte da dostave:

· informativnu ponudu izrađenu temeljem priloženog troškovnika,
· primjedbe i prijedloge u vezi s tehničkom specifikacijom i troškovnikom
· mišljenja i preporuke vezane uz moguće kriterije za odabir ponude i druge uvjete nabave,
· ostale informacije koje smatrate korisnima za pripremu predmetnog postupka.

Radi što kvalitetnije pripreme dokumentacije, zainteresirani gospodarski subjekti tijekom trajanja analize tržišta mogu dostavljati pitanja i zahtjeve za pojašnjenjem vezano uz objavljenu dokumentaciju. Naručitelj zadržava pravo odgovoriti na zaprimljene upite ukoliko ocijeni da su isti relevantni za provedbu analize tržišta.

Sve zaprimljene informacije i prijedlozi razmotrit će se pri izradi dokumentacije o nabavi, uz poštivanje načela tržišnog natjecanja, jednakog tretmana, nediskriminacije i transparentnosti.

Napominjemo da ovaj poziv služi isključivo u svrhu istraživanja tržišta i pripreme postupka nabave te ne predstavlja pokretanje postupka javne nabave niti obvezuje Naručitelja na provedbu postupka ili sklapanje ugovora.

Molimo da informativne ponude, prijedloge, komentare, pitanja i ostale informacije dostavite najkasnije do 20. studenoga 2026. godine na adresu elektroničke pošte: nabava@cistoca-ri.hr uz naznaku:

„Analiza tržišta – Najam novih vozila za prikupljanje otpada, Grupa ___“

Zahvaljujemo na suradnji i iskazanom interesu.

